text: Jyske fodbold-forældre kigget i kortene af DBU
  20 april 2015 kl. 11.27
  3000 jyske fodboldforældre, -trænere og -dommere har talt. Adfærden på sidelinjen er på nogle punkter i bedring, men der er stadig masser af udfordringer. Det viser en helt ny undersøgelse fra DBU Jylland.
  Stort set alle trænere og forældre tænker over, hvordan de gebærder sig, når de står på sidelinjen til en fodboldkamp.
  Alligevel sker det, at de går over stregen. Og det påvirker dommernes lyst til at dømme fodbold.
  Det viser en stor undersøgelse fra DBU Jylland, hvor flere end 2000 fodboldforældre og trænere samt 1000 dommere har hjulpet DBU Jylland med at tage temperaturen på adfærden på sidelinjen.
  Der er dog også opløftende nyt i undersøgelsen. Ikke alene vurderer de ca. 1000 adspurgte dommere, at der er en svag fremgang at spore i adfærden på sidelinjen, syv ud af ti fodboldforældre er også parate til at gribe ind, hvis en anden forælder går over stregen til en børne- eller ungdomskamp.
  Fakta om DBU Jylland:
  DBU Jylland er med 170.000 aktive fodboldspillere fordelt på 925medlemsklubber den største lokalunion i dansk fodbold.DBU afvikler årligt 170.000 kampe i vores turneringer og stævner ?heraf bliver de knap 45.000 11-mandskampe dømt af omkring 2000aktive dommere.Hvert år gennemfører DBU omkring 300 træner-, leder- ogdommeruddannelser.DBU omsætter årligt for ca. 66 millioner kroner og er en non-profitorganisation.
  Læs mere om undersøgelsen her - DBU-Jylland
  